section_heading: Kronološki tragači
paragraph_text: Kronološki tragač suprotstavlja se rotaciji Zemlje, tako što se okreće jednakom brzinom kao i Zemlja ali u suprotnom smjeru. Brzine zapravo nisu sasvim jednake, jer kako Zemlja ide oko Sunca položaj Sunca se mijenja u odnosu na Zemlju za 360° svake godine ili 365,24 dana. Kronološki tragač je vrlo jednostavan, no ujedno i potencijalno vrlo precizan sustav za praćenje položaja Sunca posebno u uporabi s polarno montiranim postoljem. Metoda pogona može biti jednostavna, poput zupčanika motora koji se vrti na vrlo malim prosječnim brzinama vrtnje od jednog okreta dnevno ( 15° na sat). U teoriji bi se tragač mogao u potpunosti rotirati, uz pretpostavku da ima dovoljno prostora za potpunu rotaciju te uz pretpostavku da uvijanje žica ne predstavlja problem, inače jednostavno resetiranje na mjesto zore može biti provedeno u bilo koje vrijeme između sumraka i zore.